
įsakymu Nr.AT-16
ŠVIETIMO IR SPORTO SKYRIAUS VYRESNIOJO SPECIALISTO

                                                 PAREIGYBĖS APRAŠYMAS

I. PAREIGYBĖS CHARAKTERISTIKA

            1. Švietimo ir sporto skyriaus vyresniojo specialisto pareigybė yra karjeros valstybės     tarnautojo.

2. Lygis  − A.
3. Kategorija – 9.
II. PASKIRTIS

4. Švietimo ir sporto skyriaus vyresniojo specialisto pareigybė reikalinga padėti  organizuoti, prižiūrėti ir tobulinti suaugusių sportinę veiklą ir sportinę veiklą rajono savivaldybės švietimo įstaigose.

III. VEIKLOS SRITIS

5. Šias pareigas einančio valstybės tarnautojo veiklos sritis – sportinės veiklos rajone organizavimas ir koordinavimas.

                        IV. SPECIALIEJI REIKALAVIMAI ŠIAS PAREIGAS EINANČIAM

                                              VALSTYBĖS TARNAUTOJUI

6. Turėti aukštąjį universitetinį socialinių mokslų studijų srities edukologijos krypties arba jam prilygintą išsilavinimą.

7. Būti susipažinusiam ir išmanyti Lietuvos Respublikos Konstituciją ir įstatymus, Lietuvos Respublikos Vyriausybės nutarimus, Švietimo ir mokslo ministerijos, Kūno kultūros ir sporto departamento prie Lietuvos Respublikos Vyriausybės teisės aktus bei kitų institucijų teisės aktus, reglamentuojančius švietimą, sportą, vietos savivaldą. 

            8. Mokėti rengti savivaldybės tarybos sprendimų, mero potvarkių ir administracijos direktoriaus įsakymų projektus, kitus vidaus tvarkomuosius organizacinius dokumentus.

            9. Mokėti dirbti MS Word ir MS Excel.            
V. ŠIAS PAREIGAS EINANČIO VALSTYBĖS TARNAUTOJO FUNKCIJOS

           10.  Organizuoja moksleivių ir suaugusiųjų kūno kultūros ir sporto renginius, varžybas rajone.

           11. Užtikrina rajono atstovų dalyvavimą respublikos bei tarptautinėse sporto varžybose.

           12. Organizuoja  rajono sporto kolektyvų vadovų, mokytojų, trenerių kvalifikacijos kėlimą, metodinę veiklą.

           13.  Kuruoja kūno kultūros dėstymą, Jaunimo kūrybos ir sporto centro bei bendrojo lavinimo mokyklų sportinę veiklą.

           14.  Koordinuoja ir prižiūri rajono sporto klubų darbą.

           15.  Kaupia ir analizuoja informaciją apie sporto kolektyvų rezultatų pokyčius ir sporto bazės būklę rajone. 

           16.  Rengia ir prižiūri projektus, projektinį darbą.

           17. Vykdo Kūno kultūros ir sporto departamento prie Lietuvos Respublikos Vyriausybės numatytus sportinius renginius, dalyvauja bendrame šalies sporto vystymo darbe.

            18.  Įstatymų nustatyta tvarka teikia informaciją visuomenei ir žiniasklaidai.
            19.  Vykdo kitus  su savivaldybės administracijos  Švietimo ir sporto skyriaus funkcijomis susijusius nenuolatinio pobūdžio pavedimus, tam, kad būtų pasiekti įstaigos strateginiai tikslai.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

            20.  Šias pareigas einantis valstybės tarnautojas tiesiogiai pavaldus skyriaus vedėjui.

_________________________________________

Susipažinau
